**„Citus“ naujienos: pradėtas „Miško ardų“ paskutinis etapas pasiūlą papildė 62 būstais***2022 m. rugsėjo 19 d.*

**Nekilnojamojo turto projektų valdymo kompanija „Citus“ nuo 2019 metų plėtojamame projekte „Miško ardai“ pradėjo III–ojo etapo statybos darbus ir pardavimus. Šis, paskutinysis kvartalo etapas naujo būsto pasiūlą Vilniuje, Burbiškių miško slėnyje papildė 62 butais. Vertinant sostinės pasiūlos situaciją, skaičius yra nedidelis, juolab, kad rugsėjo pradžioje prasidėję pardavimai jį jau sumažino iki 60. Investicijos į projekto III etapą sieks daugiau nei 8,3 mln. Eur.**

Pagrindiniai statybos darbai trečiajame „Miško ardų“ etape jau pradėti liepos mėnesį, o 80 proc. statybos darbų baigtumo pažymą įmonė planuoja gauti 2023 m. IV ketv. Iš viso rinkai pateikti 62, 2–4 kambarių A+ energinės klasės butai, kurių plotas svyruoja nuo 51 iki 94 kv. metrų, o kainos – nuo 3 100 iki 4 100 Eur už kv. m. Šiuo metu III etape liko 60 laisvų butų.

Po namais projektuojamos 102 automobilių parkavimo vietos ir 134 dviračių saugojimo vietos (sandėliukai) bei atskira 60 vietų dviračių saugykla rekonstruotame buvusiame bunkeryje.

„Miško ardų“ projektas išlaikė pandemijos egzaminą – nepaisant sudėtingo laikotarpio, karantininio darbo organizavimo (sutriko medžiagų tiekimas, rangovai sprendė, kaip užtikrinti nenutrūkstamą darbą, kai paskelbus karantiną darbuotojai iš kitų šalių išvyko namo, o nauji atvykti negalėjo). Nepaisant viso to, pirmuose dviejuose etapuose iš 218 butų šiuo metu notarinėmis sutartimis parduoti 207. Nors vėliau stabilumo neatnešė vėl naujos turbulencijos, stebėdami išaugusį klientų susidomėjimą „Citus“ projektais, džiaugiamės išmoktomis pamokomis, leidžiančiomis tęsti projektą ir rinkai pasiūlyti daugiau išskirtinių būstų“, – sakė įmonės direktorius Mantas Galdikas.

Nuo 2019 metų plėtojamame projekte „Miško ardai“, Burbiškių gatvėje pastatyti du etapai, kuriuose – 218 modernių butų. Pirmajame etape pastatyti 103, o neparduoti liko tik du projekto demonstraciniai butai (jie demonstraciniais tikslais bus naudojami iki III–ojo etapo pabaigos), o antrajame, su 115 butų, laisvų liko vos 9. Klientai pirmajame etape gyvena jau ilgiau nei metus, o antrajame gyventojai taip pat jau kuriasi – gegužės mėn. jame gauta daugiau nei 85 proc. statybos darbų baigtumo pažyma.

Investicijos į visą projektą, įskaitant ir trečiąjį etapą turėtų siekti apie 30 mln. eurų. Projekto plėtotojas – uždarojo tipo informuotiesiems investuotojams skirta investicinė UAB „Celijus“, valdytojas – „Citus“, o trečiojo etapo statybų valdytojas – „Citus Construction“.

Visi trys „Miško ardų“ etapai sudaro vientisą architektūrinį ansamblį, projektuotą „Vilniaus architektūros studijos“ komandos ir turintį glaudų ryšį su Burbiškių miško aplinka: trikampio formos užstatymas formuoja vidinį parką, o viena kraštinė lieka atvira, siekiant „įsileisti“ esamą reljefą ir mišką į vidinį kiemą. Projekto vidinis kiemas užima 1 hektaro plotą – panašaus dydžio yra Katedros aikštė Vilniuje. Čia suplanuota 14 poilsio, aktyvaus laisvalaikio ir pramogų zonų. Tarp jų – baseinas, amfiteatras, švenčių kupolas, stalo tenisas, pergolės ir kita. Dalis kiemo su baseinu, kupolu, laipynėmis, poilsio zona ir stalo tenisu bei dviračių saugykla buvusiame bunkeryje jau yra įrengta.

Miške, greta projekto „Miško ardai“ suplanuoti dar du kitų plėtotojų projektai, kurie – nors šiuo metu statybos juose taip aktyviai nevyksta – sudarys jaukią kelių šimtų šeimų gyvenvietę.

„Miško ardai“ pasižymi išskirtiniais architektūrinis elementais – medžių lajų aukštyje, ant stogų esantys antstatai, kurių kiekvienas yra lyg individualus namas, iš visų pusių supamas terasos. Juose įrengti „penthouse“ arba „loft“ tipo butai, turintys 8 m aukščio lubas, šlaitinius stogus su stoglangiais, primenančius mansardas, antresoles bei erdvias terasas.

Už kiemo ribų – Burbiškių miško parkas – 170 hektarų teritorijoje sutvarkyti laukiniai vaikščiojimo, bėgiojimo takai, dviračių trasos. Visi butai projekte – ypatingi: namai išdėstyti taip, kad pro visus langus matytųsi kuo mažiau sienų ir kuo daugiau žalumos. Kiekvienas turės po didelį, net 9 kv. metrų balkoną.

**Skaičiai ir faktai**

* Projekto adresas – Burbiškių g. 6 Vilnius;
* Butų skaičius: I etape – 103, II etape – 115, III etape – 62;
* Pastatų energinio efektyvumo klasė – A+;
* Kambarių skaičiai ir butų plotai: 1–4 kamb.; 36–124 kv. m plotas (I etape); 36–102 kv. m (II etape); 51–94 kv. m plotas (III etape);
* Investicijos: I etapas – 8,3 mln. Eur, II etapas – 9,6 mln. Eur, III – 8,3 mln. Eur, viso (planuojama) – 30 mln. Eur;
* Planuojamas bendras automobilių parkavimo vietų skaičius (stovėjimo aikštelėje po pastatais) – 343, 7 motociklų parkavimo vietos, dviračių saugojimo vietų (sandėliukų) skaičius – 134 bei atskira 60 vietų dviračių saugykla rekonstruotame buvusiame bunkeryje.

**Daugiau informacijos:**

Rytas Stalnionis  
Komunikacijos vadovas  
Tel.: +370 614 01829  
El. paštas [**rytas.stalnionis@citus.lt**](mailto:rytas.stalnionis@citus.lt)  
[**www.citus.lt**](http://www.citus.lt/)